Държавен вестник, бр. 80, 2021 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  80
бъдат изработени от стомана или еквивалентен 
материал с подходяща здравина и твърдост 
и здраво закрепени към конструкцията чрез 
щагове. Методът за опора и дължината на 
щага трябва да бъдат такива, че вибрациите 
да бъдат намалени до практически минимум. 
В товарните трюмове стълбите трябва да бъ­
дат проектирани и изградени така, че да не 
се увеличават трудностите при обработката 
на товари и да се сведе до минимум рискът 
от повреда от съоръженията за обработка на 
товари.
3.6 Ширината на наклонените стълби между 
стрингерите не трябва да бъде по-малка от 
400 mm. Стъпалата трябва да са на еднакво 
разстояние едно от друго, измерено верти­
кално, между 200 mm и 300 mm. Когато се 
използва стомана, стъпалата трябва да бъдат 
оформени от два пръта с квадратно сечение 
със страна не по-малка от 22 mm, монтирани 
така, че да образуват хоризонтална стъпка 
с ръбове, насочени нагоре. Стъпалата се 
прекарват през страничните стрингери и се 
закрепват към тях чрез двойно непрекъснато 
заваряване. Всички наклонени стълби трябва 
да бъдат снабдени с парапети от двете страни, 
издигнати от основната конструкция, монти­
рани на удобно разстояние над стъпалата.
3.7 За вертикални или спирални стълби 
ширината и конструкцията трябва да са в 
съответствие с международните или национал­
ните стандарти, приети от Администрацията.
3.8 Свободно стоящите преносими стълби 
не трябва да са по-дълги от 5 m.
3.9 Алтернативните средства за достъп 
включват, но не се ограничават до такива 
устройства, като:
.1 хидравлично рамо със стабилна основа;
.2 въжена повдигаща платформа;
.3 скеле;
.4 малка надуваема лодка;
.5 рамо на робот или превозно средство 
с дистанционно управление (ROV);
.6 преносими стълби с дължина над 5 m 
се използват само ако са оборудвани с 
механично устройство за закрепване на 
горния край на стълбата;
.7 други средства за достъп, одобрени и 
приемливи за Администрацията.
Средствата за безопасна експлоатация и 
такелаж на такова оборудване към и от и в 
пространствата трябва да бъдат ясно описани 
в Ръководството за достъп до конструкцията 
на кораба.
3.10 За достъп през хоризонтални отвори, 
люкове или шахти минималният чист отвор 
не трябва да бъде по-малък от 600 mm x 
600 mm. Когато достъпът до товарен отсек 
е организиран през товарния люк, горната 
част на стълбата трябва да бъде разположена 
възможно най-близо до люка. Комингсите на 
люковете за достъп с височина, по-голяма 
от 900 mm, също трябва да имат стъпала от 
външната страна, водещи до стълбата.
3.11 За достъп през вертикални отвори или 
шахти, в прегради, подове, греди и мрежес­
ти панели, осигуряващи преминаване през 
дължината и ширината на пространството, 
минималният отвор трябва да бъде не по-
малък от 600 mm x 800 mm на височина не 
повече от 600 mm от прохода, освен ако не са 
предвидени решетки или други опори за крака.
3.12 За нефтени танкери с дедуейт, по-малък 
от 5000 тона, при специални обстоятелства 
Администрацията може да одобри по-малки 
размери за отворите, посочени в параграфи 
3.10 и 3.11, ако може да се докаже способността 
за преминаване през тези отвори или за пре­
насяне на пострадало лице, удовлетворяваща 
Aдминистрацията.
3.13 За кораби за насипни товари стълби­
те за достъп до товарните трюмове и други 
пространства са:
.1 Когато вертикалното разстояние между 
горната повърхност на съседни палуби или 
между палубата и дъното на товарното 
пространство е не повече от 6 m – или 
вертикална стълба, или наклонена стълба.
.2 Когато вертикалното разстояние между 
горната повърхност на съседни палуби или 
между палубата и дъното на товарното 
пространство е повече от 6 m – наклонена 
стълба или серия от наклонени стълби в 
единия край на товарния отсек, с изклю­
чение на най-горните 2,5 m на товарно 
пространство, измерено без препятствия 
над главата, и най-долните 6 m, които мо­
гат да са вертикални стълби, при условие 
че височината на наклонената стълба или 
стълби, свързващи вертикалните стълби, 
е не по-малка от 2,5 m.
Второто средство за достъп в другия край 
на товарния отсек може да бъде офор­
мено от поредица от вертикални стълби, 
които трябва да се състоят от една или 
повече стълби, свързващи платформи, 
разположени на не повече от 6 m една от 
друга вертикално и от едната страна на 
стълбата. Съседните секции на стълбата 
трябва да са странично изместени една 
от друга поне с ширината на стълбата. 
Най-горният входен участък на стълба­
та, директно водещ към товарния люк, 
трябва да бъде вертикален с височина 
2,5 m, измерена без препятствия отгоре, 
и трябва да бъде свързан с платформа за 
свързване на стълби.
.3 Вертикална стълба може да се използва 
като средство за достъп до подпалубни 
бордови танкове, където вертикалното 
разстояние е 6 m или по-малко между 
палубата и надлъжните средства за дос­
тъп в танка или стрингера, или дъното 
на пространството непосредствено под 
входа. Най-горният входен участък, откъм 
палубата, на вертикалната стълба на тан­
ка трябва да бъде вертикален с височина